Dipper és Mabel vs Holmes és Watson



"Nem értek egyet azzal, hogy a szerénység fontos erény. A logikus elme mindent olyannak kell hogy lásson, amilyen. És ha lebecsüli magát, éppúgy eltér az igazságtól, mintha eltúlozta volna."

- Sherlock Holmes

A Dipper és Mabel vs Holmes és Watson a Homokóra 1. évadának negyedik része, ezzel a sorozat negyedik része is. A Gravity Falls című rajzfilm sorozat fiatal ikerpárja, Dipper és Mabel harcol benne a híres detektívpáros, Holmes és Watson ellen. A rész 2016. október 13-án került nyilvánosságra.

Rapperek
Kenry26 mint Dipper Pines

Fux mint Mabel Pines

DØ mint Sherlock Holmes

Bobó mint dr. John Watson

Cameók
Fox mint Shmebulock (csak kép)

Alex Hirsch mint Shmebulock (csak hang, online anyag)

Pörkölt mint Csámpás

Dipper és Mabel
Furcsa… Arról nem ír semmit sem a napló,

Hogy mit tegyünk, ha ránk támad két teaszürcsölő tapló,

Akik csak okoskodni tudnak! Hát azt a tudást átadom,

Hogy milyen, mikor nem pszichoszomatikus a fájdalom!

A viaszmásoddal elbántam, ez sem lesz nehezebb.

De nézd, én készen állok alkut kötni veletek:

Jobb detektívek vagyunk, és te ezt szépen belátod,

Cserébe pedig szerzek neked pár igazi barátot,

Mert nincs egy olyan ember se, aki téged szerethet.

Sem a bátyád, sem a társad, sem pedig a szerelmed!

Egy szégyentelen drogos vagy, mert nem találsz más hobbit,

A társad meg egy élettelen, mocskos kis Hobbit!

Holmes és Watson
Kölyök, ne merd Irene-t a szádra venni,

Mert mi már így is tovább jutottunk, mint te meg Wendy!

Látom, szeretitek a Scooby Doo-s sablonokat.

Ha igazi kalandra vágytok, olvassátok el a blogomat.

Kiszámíthatóbb ez a csata, mint a műsorotok,

Amiben se fantázia nincsen, se rejtély, se nyomok,

És a legnagyobb kérdés, hogy ki a napló szerzője!

Az IQ-d a pincében hagytad, ne a szádat szellőztesd.

Kínosabb lesz ez a csata, mint az első csókod.

UCT YCÍ – tessék, fejts meg ezt a kódot.

Disco Girlt énekelsz, és kezdesz megbolondulni.

Kérdezd csak Stanleyt: még nem késő vissza-Ford-ulni.

Dipper és Mabel
Az életed unalmasabb, mint az a hülye Northwest parti,

Viszonzatlan szerelmekkel… Mint Jim Moriarty.

Igen, gyerek vagyok, de az időm így is hasznosabban töltöm.

Rád pedig vár a Börtön, Börtön és még több Börtön,

Mert te is ugyanolyan bűnöző vagy, mint akiket üldözöl.

Úgy végzed, mint a kutyád. Rőtszakáll üdvözöl!

Már biztos hiányzol neki. Nem mész inkább utána?

Vagy féltékeny lenne Johnra, az új kutyádra?

Inkább a barátnője. Oh… Ha ez kell nekik, rendben…

Hányingerkeltőbb vagy, mint mikor a Taco Bellbe mentem…

Egy csődtömeg vagy. Hogy bírsz együtt élni a kudarccal,

Hogy minden, amit csinálsz egy nagy kupac… Shmebulock!

Holmes és Watson
Ah… Nem hiszem el, hogy az időm erre pazarlom.

Két hiperaktív kölyök, akik ostobábbak, mint Anderson,

Tele történetszálakkal, amiken el lehet aludni,

És cselekménnyel, amit egy évvel előtte lehet már tudni.

Nem óvóbácsi vagyok, hanem egy lángész szociopata,

Akinek aranyat ér minden egyes apró gondolata,

És még kimondanom sem kell, elég rá gondolnom!

Mostanra már rég’ egy ügyön kéne dolgoznom,

De a munkámban ezek a vakarcsok fékeznek.

Elmondok valamit: szellemek nem léteznek!

A halál beálltát úgy… mostanra saccolom.

Pontosan. Ez… alapvető, drága Watsonom!

Érdekességek

 * Ez az első csata, ahol egy cameoszereplő (Csámpás) is szerepel a videó bélyegképén.
 * Ha Csámpás előző cameóját nem vesszük figyelembe a Hasfelmetsző Jack vs Jigsaw című részben, akkor ez az első csata, amiben szerepel állat.
 * Ez az első csata, amiben valaki egy ellenkező nemű karaktert alakít, mivel Fox játsza Shmebulockot.
 * Ez az első csata, ahol egy vendégszereplő (Bobó) visszatér.
 * A "Ki nyert? Ki következik? Te döntesz!" szegmens itt Caesar-rejtjellel van írva, ami a Gravity Falls egy gyakran használt kódja.
 * Shmebulock hangja a Gravity Falls című sorozatból van kivágva.
 * Ezzel ő, a Teszlek Süveg és Poncius Pilátus az egyetlenek, akiknek a hangját a hivatalos szinkronhangjuk kölcsönözte.

Hibák

 * Dipper és Mabel első versszakában az ég ugrik egyet.
 * A "Ki nyert? Ki következik? Te döntesz!" szegmens rosszul van kódolva, így "Te dönszesz!" lesz fordítás után.
 * Egy jelenetben Sherlock hegedülni kezd. Ekkor a kezében is van egy hegedű és a fotelnek támasztva is van egy.
 * Bár ezt a rész kijövetelekor még nem lehetett tudni, de Sherlocknak sosem volt kutyája, ahogyan azt Dipper és Mabel mondja.